เทศบัญญัติเทศบาลตำบลคลองวาฬเทศบัญญัติเทศบาลตำบลคลองวาฬเรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิด หรือบางประเภทในท้องที่เขตเทศบาลตำบลคลองวาฬอำเภอเมืองประจวบคีรีขันธ์ จังหวัดประจวบคีรีขันธ์พ.ศ. ๒๕๕๔ อาศัยอำนาจตามความในมาตรา ๙ แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐ เทศบาลตำบลคลองวาฬโดยความเห็นชอบของสภาเทศบาลตำบลคลองวาฬและผู้ว่าราชการจังหวัดประจวบคีรีขันธ์ จึงตราเทศบัญญัติไว้ ดังต่อไปนี้ข้อ ๑ เทศบัญญัตินี้เรียกว่า เทศบัญญัติเทศบาลตำบลคลองวาฬ เรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิด หรือบางประเภทในท้องที่เขตเทศบาลตำบลคลองวาฬอำเภอเมืองประจวบคีรีขันธ์ จังหวัดประจวบคีรีขันธ์ พ.ศ. ๒๕๕๓ข้อ ๒[๑]เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อได้มีการประกาศใช้บังคับผังเมืองรวมเมืองประจวบคีรีขันธ์(ปรับปรุงครั้งที่ ๒) ในท้องที่ตามข้อ ๓ข้อ ๓ ในเทศบัญญัติ นี้บริเวณที่ ๑ หมายความว่าพื้นที่ในบริเวณ ด้านเหนือจดโรงเรียนบ้านคลองวาฬ ฟากใต้ ด้านตะวันออกจดถนนบ้านคลองวาฬ - บ้านหว้ากอ ฟากตะวันตกและถนนป้อมตำรวจ หนองหิน ฟากตะวันตก ด้านใต้ จดซอยพัฒนาฟากเหนือ ด้านตะวันตก จดเส้นขนานระยะ ๒๐๐เมตร กับศูนย์กลางถนนประจวบคีรีขันธ์ - บ้านหนองหิน สถานีจ่ายน้ำประปาคลองวาฬการประปาส่วนภูมิภาค สาขาประจวบคีรีขันธ์ เส้นขนานระยะ ๒๐๐ เมตรกับศูนย์กลางถนนบ้านคลองวาฬ - บ้านหว้ากอ และโรงเรียนบ้านคลองวาฬบริเวณที่ ๒ หมายความว่าพื้นที่ในบริเวณหมายเลข ๒.๑ - ๒.๒(๒.๑) พื้นที่ในบริเวณ ด้านเหนือจดถนนบ้านคลองวาฬ - บ้านหว้ากอ ฟากตะวันตก ด้านใต้จดโรงเรียนบ้านคลองวาฬ ด้านตะวันตกจดวัดคลองวาฬ(๒.๒) พื้นที่ในบริเวณ ด้านเหนือจดวัดคลองวาฬ สำนักงานเทศบาลตำบลคลองวาฬ และโรงเรียนบ้านคลองวาฬ ด้านตะวันออก จดเส้นขนานระยะ ๒๐๐ เมตร กับศูนย์กลางถนนบ้านคลองวาฬ- บ้านหว้ากอ จดสถานีจ่ายน้ำประปาคลองวาฬ การประปาส่วนภูมิภาค สาขาประจวบคีรีขันธ์และเส้นขนานระยะ ๒๐๐ เมตร กับศูนย์กลางถนนประจวบคีรีขันธ์ - บ้านหนองหินและถนนป้อมตำรวจ - หนองหิน ด้านตะวันตกจดถนนประจวบคีรีขันธ์ - บ้านหนองหิน ฟากตะวันออก และหลักเขตที่ ๔ เขตเทศบาลตำบลคลองวาฬบริเวณที่ ๓ หมายความว่าพื้นที่ในบริเวณหมายเลข ๓.๑ - ๓.๒(๓.๑) พื้นที่ในบริเวณ ด้านเหนือจดถนนประจวบคีรีขันธ์ - บ้านหนองหิน ฟากตะวันออก บรรจบกับถนนบ้านคลองวาฬ -บ้านหว้ากอ ด้านใต้ จดวัดคลองวาฬ ด้านตะวันตก จดถนนประจวบคีรีขันธ์ - บ้านหนองหินฟากตะวันออก(๓.๒) พื้นที่ในบริเวณ ด้านเหนือจดสถานีวิจัยประมงคลองวาฬมหาวิทยาลัยเกษตรศาสตร์ ศูนย์พัฒนาการเพาะสัตว์น้ำชายฝั่งประจวบคีรีขันธ์กรมประมง และ คลองวาฬ ฝั่งใต้ ด้านตะวันออก จดที่สาธารณะเลียบชายฝั่งทะเลด้านใต้ จดแนวเขตเทศบาลตำบลคลองวาฬระหว่างหลักเขตที่ ๓ และหลักเขตที่ ๔ ด้านตะวันตกจดถนนแยกป้อมตำรวจ - หนองหิน ฟากใต้ ถนนบ้านคลองวาฬ - บ้านหว้ากอ ฟากตะวันออกทั้งนี้ ยกเว้น สถานีอนามัยตำบลคลองวาฬบริเวณที่ ๔ หมายความว่าที่สาธารณะเลียบชายฝั่งทะเล เริ่มตั้งแต่สถานีวิจัยประมงคลองวาฬมหาวิทยาลัยเกษตรศาสตร์ ศูนย์พัฒนาการเพาะเลี้ยงสัตว์น้ำชายฝั่งประจวบคีรีขันธ์ กรมประมงและเขาคลองวาฬไปทางทิศตะวันตกเฉียงใต้จนถึงหลักเขตที่ ๓ เทศบาลตำบลคลองวาฬทั้งนี้ ตามแผนที่ท้ายเทศบัญญัตินี้ข้อ ๔ ภายในบริเวณที่ ๑ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒)อาคารที่ใช้เพื่อประกอบอุตสาหกรรมที่ดำเนินการตามกฎหมายว่าด้วยการจัดสรรที่ดิน(๓) สถานที่บรรจุก๊าซ สถานที่เก็บก๊าซ และห้องบรรจุก๊าซตามกฎหมายว่าด้วยการควบคุมน้ำมันเชื้อเพลิง แต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๔)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๕) สถานบริการตามกฎหมายว่าด้วยสถานบริการ(๖) สถานที่เลี้ยงม้า โค กระบือ สุกร แพะ แกะ ห่าน เป็ด ไก่ งูจระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๗) ไซโลเก็บผลิตผลทางการเกษตร(๘) สถานที่กำจัดมูลฝอย(๙) โรงฆ่าสัตว์(๑๐) สถานที่ซื้อขายเศษวัสดุ(๑๑) สุสานและฌาปนสถานตามกฎหมายว่าด้วยสุสานและฌาปนสถานการก่อสร้างอาคารริมฝั่งแม่น้ำ ลำคลอง หรือแหล่งน้ำสาธารณะให้มีที่ว่างตามแนวขนานริมฝั่งตามสภาพธรรมชาติของแม่น้ำลำคลองหรือแหล่งน้ำสาธารณะไม่น้อยกว่า ๖ เมตรเว้นแต่เป็นการก่อสร้างเพื่อการคมนาคมทางน้ำ หรือการสาธารณูปโภคข้อ ๕ ภายในบริเวณที่ ๒ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒)อาคารที่ใช้เพื่อประกอบอุตสาหกรรมที่ดำเนินการตามกฎหมายว่าด้วยการจัดสรรที่ดิน(๓) สถานที่บรรจุก๊าซ สถานที่เก็บก๊าซ และห้องบรรจุก๊าซตามกฎหมายว่าด้วยการควบคุมน้ำมันเชื้อเพลิง แต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๔)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๕) สถานที่เก็บสินค้าประเภทอาคารขนาดใหญ่ซึ่งเป็นที่เก็บพักหรือขนถ่ายสินค้าหรือสิ่งของเพื่อประโยชน์ทางการค้าหรืออุตสาหกรรม(๖) สถานบริการตามกฎหมายว่าด้วยสถานบริการ(๗) สถานที่เลี้ยงม้า โค กระบือ สุกร แพะ แกะ ห่าน เป็ด ไก่ งูจระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๘) ไซโลเก็บผลิตผลทางการเกษตร(๙) สถานที่กำจัดมูลฝอย(๑๐) โรงฆ่าสัตว์(๑๑) สถานที่ซื้อขายเศษวัสดุข้อ ๖ ภายในบริเวณที่ ๓ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒)อาคารที่ใช้เพื่อประกอบอุตสาหกรรมที่ดำเนินการตามกฎหมายว่าด้วยการจัดสรรที่ดิน(๓) สถานที่บรรจุก๊าซ สถานที่เก็บก๊าซ และห้องบรรจุก๊าซตามกฎหมายว่าด้วยการควบคุมน้ำมันเชื้อเพลิง แต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๔)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๕) สถานที่เก็บสินค้าประเภทอาคารขนาดใหญ่ซึ่งใช้เป็นที่เก็บพักหรือขนถ่ายสินค้าหรือสิ่งของเพื่อประโยชน์ทางการค้าหรืออุตสาหกรรม(๖) สถานบริการตามกฎหมายว่าด้วยสถานบริการ(๗) ไซโลเก็บผลิตผลทางการเกษตร(๘) สถานที่กำจัดมูลฝอย(๙) โรงฆ่าสัตว์การก่อสร้างอาคารริมฝั่งแม่น้ำ ลำคลอง หรือแหล่งน้ำสาธารณะให้มีที่ว่างตามแนวขนานริมฝั่งตามสภาพธรรมชาติของแม่น้ำลำคลองหรือแหล่งน้ำสาธารณะไม่น้อยกว่า๖ เมตร เว้นแต่เป็นการก่อสร้างเพื่อการคมนาคมทางน้ำ หรือการสาธารณูปโภคข้อ ๗ ภายในบริเวณที่ ๔ห้ามมิให้บุคคลใดก่อสร้างอาคาร ดังต่อไปนี้(๑) โรงงานบำบัดน้ำเสีย(๒) สถานที่กำจัดมูลฝอย(๓) อาคารอยู่อาศัยที่ดำเนินการตามกฎหมายว่าด้วยจัดสรรที่ดิน(๔) ห้องแถว บ้านแถว หรือตึกแถวที่ใช้เพื่ออยู่อาศัย(๕) อาคารอยู่อาศัยประเภทห้องชุด อาคารชุดตามกฎหมายว่าด้วยอาคารชุดหรือหอพักตามกฎหมายว่าด้วยหอพัก(๖) อาคารขนาดใหญ่ที่ใช้เพื่ออยู่อาศัยหรือประกอบพาณิชยกรรม(๗) โรงแรมตามกฎหมายว่าด้วยโรงแรม(๘) สถานบริการตามกฎหมายว่าด้วยสถานบริการ(๙) โรงมหรสพตามกฎหมายว่าด้วยการควบคุมอาคาร(๑๐) สถานที่เลี้ยงม้า โค กระบือ สุกร แพะ แกะ ห่าน เป็ด ไก่ งูจระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้าการก่อสร้างอาคารริมฝั่งแม่น้ำ ลำคลอง หรือแหล่งน้ำสาธารณะให้มีที่ว่างตามแนวขนานริมฝั่งตามสภาพธรรมชาติของแม่น้ำลำคลองหรือแหล่งน้ำสาธารณะไม่น้อยกว่า ๖ เมตร เว้นแต่เป็นการก่อสร้างเพื่อการคมนาคมทางน้ำหรือการสาธารณูปโภคข้อ ๘ ภายในบริเวณพื้นที่ที่กำหนดไว้ตามข้อ ๔ ข้อ๕ ข้อ ๖ และข้อ ๗ ห้ามมิให้บุคคลใดดัดแปลง ใช้หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ ข้อ ๖และข้อ ๗ข้อ ๙ อาคารที่มีอยู่แล้วในพื้นที่ที่กำหนดตามข้อ๔ ข้อ ๕ ข้อ ๖ และข้อ ๗ ก่อนหรือในวันที่เทศบัญญัตินี้ใช้บังคับให้ได้รับยกเว้นไม่ต้องปฏิบัติตามเทศบัญญัตินี้แต่ห้ามดัดแปลงใช้หรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ ข้อ ๖ และข้อ ๗ข้อ ๑๐ อาคารที่ได้รับอนุญาตหรือในวันแจ้งการก่อสร้างดัดแปลง ใช้หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลง ใช้หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๑๑ ให้นายกเทศมนตรีตำบลคลองวาฬเป็นผู้รักษาการให้เป็นไปตามเทศบัญญัตินี้ประกาศณ วันที่ ๒ กุมภาพันธ์ พ.ศ. ๒๕๕๔เปื่อนบุญช่วยนายกเทศมนตรีตำบลคลองวาฬ[เอกสารแนบท้าย]๑. แผนที่ท้ายเทศบัญญัติเทศบาลตำบลคลองวาฬ เรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทในท้องที่เขตเทศบาลตำบลคลองวาฬ อำเภอเมืองประจวบคีรีขันธ์จังหวัดประจวบคีรีขันธ์ พ.ศ. ๒๕๕๓๒. บัญชีท้ายเทศบัญญัติเทศบาลตำบลคลองวาฬ เรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทในท้องที่เขตเทศบาลตำบลคลองวาฬอำเภอเมืองประจวบคีรีขันธ์ จังหวัดประจวบคีรีขันธ์ พ.ศ. ๒๕๕๔(ดูข้อมูลจากภาพกฎหมาย)ปริยานุช/ผู้จัดทำ๒๙ มิถุนายน๒๕๕๔ณัฐวดี/ตรวจ๒๙ มิถุนายน๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๖๗ ง/หน้า ๒๐/๑๗ มิถุนายน ๒๕๕๔